Source: http://dambovitapenet.ro/baschet/7595-regal-sportiv-astazi-in-sala-sporturilor-din-targoviste?tmpl=component&print=1&layout=default&page=
Timestamp: 2020-07-12 15:16:58+00:00

Document:
Ce meciuri avem astăzi, în Sala Sporturilor! De la ora 16:30, baschet feminin, CSM Târgoviște – Sepsi Sf. Gheorghe; iar de la ora 19:00, volei feminin, CSM Târgoviște – Alba Blaj! Două meciuri frumoase, cu două adversare de top! O victorie la baschet, cu Sepsi, ține pe CSM Târgoviște în lupta pentru locul 3, la finalul sezonului regulat. La volei, un eventual succes ar fi ... răsunător, în condițiile date!
La Sala Sporturilor sunt așteptați cât mai mulți oameni! Intrarea este liberă!
”În urmă cu aproape trei ani mi se îndeplinea un vis. În aceeași zi Sala Sporturilor, din Târgoviște, găzduia două finale ale campionatelor naționale de baschet și volei feminin, în fiecare dintre ele evoluând CSM Târgoviște. Adversarele din acel ultim act erau Sepsi Sf. Gheorghe, la baschet și Volei Alba Blaj, la volei. Exact după trei ani, avem privilegiul să asistăm din nou la un cuplaj cât un regal sportiv, în care cele două echipe ale Târgoviștei înfruntă, în aceeași zi, două nume de marcă, din sportul românesc. Îi invit pe toți târgoviștenii și dambovițenii iubitori de sport să le fie alături jucătoarelor noastre, care au nevoie de sprijinul suporterilor mai mult ca oricând! Hai CSM! Hai Târgoviște!”
Cătălin Tănase, antrenor CSM Târgoviște
”Mi-e foarte greu să vorbesc în momentele astea. Nu știu ce putem spune. Doar că ne cerem scuze tuturor celor care au fost și sunt alături de noi! Care au crezut și cred în noi. Sperăm să putem să trecem peste momentele astea de criză. Ne este foarte greu, suntem dărmați și fizic dar mai ales psihic. Ne vom reveni doar dacă se vor rezolva problemele vechi, altfel suntem cu un picior în groapă. Dacă nu se plătesc ratele eșalonate pana la 31 martie către debitori FIBA va amenda clubul! Nu vreau decât să putem să ne facem echipa pe care mi-o doresc, nu să ne cârpim cu ce găsim eligibil (...) Noi jucăm cu sportive de 44, 40 și 36 de an, dar și cu 7 junioare de 17-19 ani. Știam lucrul asta când am plecat la drum și nu vreau să pară o scuză. Mi l-am asumat și trăiesc cu speranța ca se vor rezolva problemele. Tocmai de aceea nu am părăsit corabia la greu. Cu toate că am fost tentat. Sufăr enorm pentru situația actuală și chiar îmi pasă. Cred în continuare în jucătoarele românce și în cele tinere și sper să se ridice cât mai repede.Din păcate, la celelalte echipe, jucătoarele străine fac diferența.”
ora 16:30, CSM Târgoviște – Sepsi Sf Gheorghe
ora 19:00: CSM Târgoviște - CSM Volei Alba Blaj

References: CSM 
 CSM 
 CSM 
 CSM 
 CSM 
 CSM 
 CSM 
 CSM